《凤凰台上忆吹箫》
清代·袁绶

凿石通泉，编篱护竹，一番梅雨初晴。渐浓阴绿透，池馆愔愔。

望里烟鬟翠湿，蛙声乱、老却啼莺。消长昼，玉笙低按，妨了闲吟。

瞢腾。近来情绪，算不是伤春，底事销魂。恁桃子簟滑，凉浸梨云。

梦断楚天何处，帘栊静、早又黄昏。添惆怅，而今始知，情种愁根。

作者简介：浙江钱塘人，字紫卿。袁枚孙女。幼读祖父诗，辄怡然意开。所为诗沉著痛快，无闺阁气。有《簪芸阁诗稿》。